Çar parçeyanê Kurdîstanî ra Mayê Haştîye bajarê Silêmanî yê Başûrê Kurdîstanî de ameybî têhet û vera hêrişê îşxalî yê Tirkîya û rolê mayan ê çareserîye nîqaş kerdbî. Mayan bi eşkerayîyêke netîceya komxebate pare kerde.
Eşkerayîya ke vizêr ameye dayene de rewşa heme parçeyanê Kurdîstanî ameyî ercnayene û bale ameye antene xoverdayîşê vera hêrişan ser. Mayê Haştîye nuqûtayanê sey vera îşxalî sere de cîniyîî hetê sîyasîyî eşkenê se bikerê ser vindetî û yewîya neteweyîye sey rojdemê esasî girewte dest.
Vengdayîşê mayan de nê vejîyayî vernî:
Ganî hêzê mîyanneteweyî vera çekanê kîmyewîyan û qirkerdişan bêveng nêmanê.
Ganî hêzê cayî û mîyanneteweyî estbîyayîş û kulturê kurdan bipawê.
Ganî mayê gerîla, pêşmerge û cendirmeyan pîya têkoşîn bikerê ke şerî vindarnê.
Ganî partî û hetê sîyasîyî vera îşxalî bibê yew û Kurdsîtanî bipawê.
Ganî têgêrayîşê cinîyan semedê yewîya mîyanneteweyîye serkêşîye bikerê.
Ganî mayê şehîdan semedê vindarnayîşê şerî kişta ma de ca bîgirê.
